Local time: Mosupologo, 23 Diphalane 2017 08:06:07hrs
Thomo ya Thuto ya setšhaba
Ipapatso ya Raboammaaruri
Mekgatho ya twantsho tshenyetso setshaba ya banana
Seromamoa le Thelebišene
Thuto ya setšhaba; lekalana le le tsamaya le ruta batho ka ga tshenyetso setšhaba le go batla tshegetso. Ba diragatsa thomo ya bone ka ditshupo gape ba ka lalediwa go dira ditshupegetso. Boikaelelo bogolo ka ga thuto setšhaba ke go tsibosa morafe ka dithulaganyo le maiteko le go ngoka tshegetso ka go lwantsha borukutlhi. Dithulaganyo di kgaogantswe ga raro ka banana, babereki ba puso le morafe.
Ipapatso ya Raboammaruri ya dikolo tse di potlana- E ke lenaneo le le itebagantseng le go tsosolosa mowa oo siameng mo baneng ba santse ba le bannye. Ipapatso ke tsela ya go rutuntsha ka boammaruri le go tsaya maikarabelo go dirisiwa motsaya karolo.
Mekgatho e, e fitlhelwa mo dikolong tse di potlana le tse di kgolwane. Maikaelelo a magolo ke gore banana ba anamise molaetsa o wa twantsho tsenyetso setšhaba ko bananeng ka bone, ba tsee karolo mo mererong ya matshelo le itsholelo le go tlhabolola lego tiisa go tlhaloganya ga banana mo go tsa boitsholo jo bontle. Merero ya mekgatlho ke go nna le bokopano bogolo fa ngwaga nngwe le nngwe e ya fifing, ko e leng teng ko mekgatlho e abelanang megopolo ba leka go thusana gore mekgatlho e e tsamaisiwe sentle.
Banana gape ba tsaya karolo mo dikgaisanong tsago kwala dipolelo lego ganetsana ka megopolo, mogo ba fang sebaka sa go abelana megopolo le go tlhaloganya tse di amang twantsho borukuthi le gore ba ka nna jang le seabe mo go lwantsheng borukutlhi jo.
Twantsho borukuthi e tsentswe gape mo mananeong a baithuti mo dikolong gore e nne karolo ya ditlhatlhobo. Se ke phenyo e tona mo maitekong a go anamisa molaetsa kgatlhanong le tshenyetso setšhaba mo bananeng.
Dithuto seka dipuisano di diretswe badirela puso mo maphateng le makalana a puso, go rotloetsa twantsho tshenyetso setšhaba e. Mananeo a thuto ya setšhaba a rulaganya merero e gape maphatana aa farologaneng a rotloediwang go ikopela thulaganyo e.
Go na le mananeo a seromamoa le thelebishini a a diretsweng go gasetsa molaetsa wa twantsho tshenyetso setšhaba ko badirela pusong go ba kgapha mo tshenyetso setshabeng kgotsa mo go raelesegeng go tsena mo tirong ya tshenyetso setshaba.
Dikgatiso tse di teng di na le molaetsa oo itebagantseng le badirela puso, sekai ke bukana ya tse di dirang le tsa madi a mesepele ya badirela puso.
Setšhaba ka kakaretso go gorosiwa molaetsa kwa go bone ka diphuthego tsa dikgotla, ditshupo tsa temo-thuo tsa dikgaolo, mananeo a seromamowa le ka thelebišene, tsa ipapatso, dikitsiso mo dipampiring,dibukana le pego ya ngwaga le ngwaga.
Dikgatiso di akaretsa ditshwantsho, dipena, dibuka le tse dingwe tse di nang le molaetsa wa twantsho tshenyetso setšhaba
Dumelang bana. Nna ke bitswa Boammaaruri. Ke tsile gole tlhalosetsa ka lephata lame.
Lephata le bitswa mang?
Lephata lame le bitswa la Twantsho thenyetso setshaba le go gopela Itsholelo. Ka Sekgoa le bitswa Directorate on Corruption and Economic Crime (DCEC)
Lephata le simolotswe leng?
Lephata le simolotswe ka kgwedi ya lwetse ka ngwaga wa 1994.
Lephata le simolotswe ke bo mang?
Lephata le simolotswe ke puso ka molao oo dumalanweng ko Palamenteng ya Botswana ka kgwedi ya Phukwi ka ngwaga wa 1994. lephata le le ka fa tlase ga Ofisi ya ga Tautona mme le ikemetse ka nosi mo go diragatseng maitlamo a lone. Se se raya gore ga go ope yo o laolelang Lephata gore le dire tito ya lone jang
Tiro ya Lephata ke eng?
Lephata lena le ditiro tse tlharo tsa konokono:
Go thothomisa dipelaelo, magatwe le bolomatsebe ka dikgang tsa tshenyetso setshba le go gopela itsholelo
Go ruta setshaba ka bodiphatsa jwa tshenyetso setshaba le go gopela itsholelo.
Go thibela tshenyetso setshaba le go gopela itsholelo.
Lephata le kgona jang tiro ya lone?
Lephata le nale makalana a le mararo, lengwe le lengwe le itebagantse le tiro ya lone.
Makalana a kea:
Thuto ya setshaba (Public education)
thibelo tshenyetso setshba (Corruption Prevention)
Tshenyetso setshaba ke eng?
Gona le ditlhaloso tse di farologaneng tsa tshenyetso setshaba le go gopela itsholelo:
Go amogela pipamolomo
Go fa pipamolomo
Go Solofetsa pipamolomo
Go utswela puso madi/dithoto
Go tila lekgetho
Bodiphatsa jwa tshenyetso setshaba ke eng?
Motho a ka latlhegelwa ke tiro
O ka ya kgolegelong
O ka lefisiwa madimadi
O senyega leina
O ka bifelwa lego shengwa ke batho
O ka gapelwa dithoto tsa rekisiwa ke puso
Ditlhabololo di ka diega
Letlhoko la ditiro le ka anama
Lehuma le tlala di ka itelekela ka manokonoko aa shenneng meno
Ditirelo le dithuso tsa puso di akolwa ke sethotshwana sa magotswana la ba ba dinalana
Nka lwantsha tshenyetso setshaba jang?
O re nnyaa, gana pipamolomo
Tlaleya tshenyetso setshaba ko DCEC
Ruta setshaba ka ga bodiphatsa jwa tshenyetso setshaba
Ka lekwalo (Go Mookamedi, DCEC, Bag 00344 Gaborone)
Ka mogala wa mahala (0 800 700 100)
Ka khomputara (reporttodcec@gov.bw)
Ka sebele/namana (plot 1212 Molosiwa Road G-west Industrial, Gaborone)